28/04/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 296/2010

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Electra del Jallas, S, A, Enderezo Social: Pza. Constitución, 17, 15270- Cee (A Coruña). Denominación: L. M. T., C. T., R. B. T., Agar. Situación: Mazaricos. Características Técnicas: Liña eléctrica de media tensión aérea, a 20 kV., de 23 m. de lonxitude, en condutor LA-56, que parte do apoio n° 124 da L. M. T. POT-805 e final no C. T. proxectado tipo aéreo de 100 kVA., e acoplamento coa R. B. T. existente. Concello de Mazaricos. Resultan os seguintes feitos: Primeiro.-A petición someteuse a información pública por Acordo do 22 de novembro de 2010, da Xefatura Territorial, publicada no DOG do 13 de xaneiro de 2011, no BOP de A Coruña do 14 de decembro de 2010 e no Diario La Voz de Galicia de 17 de decembro de 2010, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo.-Dentro do prazo establecido foron presentadas alegacións por: Don Emmanouil Lame Zaitseva, propietario do predio n°2, manifesta non estar conforme coa ubicación do apoio e propón varias alternativas.: Colocar o apoio separado da liña divisoria cinco metros sobre o predio con referencia catastral 685, o cal xa está afectado pola liña eléctrica existente e firmou asordo coa empresa, predio clasificado como solo de protección e a súa está clasificada como urbano de núcleo rural, sendo edificable. Outra opción sería enganchar no predio con referencia catastral 681 e colocar o C. T. no predio con referencia catastral 2171 (masa común) dende ambos postes hai unha distancia á aldea duns 50 e 70 m. Destas alegacións se Ile deu traslado á empresa solicitante, manifestando Electra del Jallas, S. A., o seguinte.: Que a liña eléctrica, segundo desprendese do plano, discorre polo predio n°1, situándose o apoio do C. T. no lindeiro entre ambas parcelas intentando causar o menor dano posible. Si se despraza 5 m. cara ao oeste entorpecería o acceso ao predio n°1. Que a liña de media tensión proxectada non sobrevoa solo de núcleo rural, e o apoio instalase na delimitación do solo de núcleo rural xerando unha afección de 32 m2 de servidume regulamentaria de protección do centro de transformación. Segundo o artigo n°58 da Lei 54/1997 de 27 de novembro do sector eléctrico non se impide ao dono do predio servinte cércalo ou edificar deixando a salvo dita servidume, e non existen limitacións nin prohibicións que impidan o establecemento da servidume. A proposta de implantar o entronque no predio con referencia catastral 611 (entendendo que se refire ao predio con referencia catastral 681) e colocar o C. T. no predio con referencia catastral 715 implicaría afectar co servidume de paso da tiña aos dous predios sendo o predio con referencia catastral 715, solo de núcleo rural. As outras dous propostas desprazarían o centro de cargas que soporta o transformador e trasladaríase a afección a outros predios inicialmente non afectados. Fundamentos de dereito. Primeiro.-A Xefatura Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuidas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro.- Con relación á alegación presentada cabe dicir que o trazado da tiña de media tensión proxectada cumpre có indicado no art.57 da Lei 54/97, do Sector Eléctrico e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica, polo que non proceden á alegación formulada. De acordo co que antecede e no exercicio das competencias atribuídas Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 12 de abril de 2011 Tristana Moraleja Gómez Xefa territorial da Coruña